สังคมข่าวหุ้นเล็กเซียวหงส์
หนังสือพิมพ์รายวันข่าวหุ้นธุรกิจ กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 8 กันยายน พ.ศ. 2558 ดัชนีหุ้นไทยปิดตลาด 1,371.40 จุด บวก 0.65 จุด มูลค่าซื้อขาย 26,668 ล้านบาท วันนี้ดัชนีตลาดหุ้นไทยมีโอกาสย่อตัวลงก่อนแต่อาจมีโอกาสดีดตัวขึ้น ประเมินแนวรับ 1,360-1,350 จุด แนวต้าน 1,380 จุด
8 ก.ย. 2558

หนังสือพิมพ์รายวันข่าวหุ้นธุรกิจ  กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 8 กันยายน พ.ศ. 2558 ดัชนีหุ้นไทยปิดตลาด 1,371.40 จุด บวก 0.65 จุด มูลค่าซื้อขาย 26,668 ล้านบาท วันนี้ดัชนีตลาดหุ้นไทยมีโอกาสย่อตัวลงก่อนแต่อาจมีโอกาสดีดตัวขึ้น ประเมินแนวรับ 1,360-1,350 จุด แนวต้าน 1,380 จุด
****นับว่าเซอร์ไพรส์จริงๆ กับผลการประชุมกบง. โดยเฉพาะการปรับขึ้นราคา NGV ขึ้นอีก 0.50 บาทต่อกิโลกรัม ทำให้ราคาใหม่อยู่ที่ 13.50 บาทต่อกิโลกรัม เพื่อสะท้อนสะท้อนต้นทุนที่แท้จริงมีผลตั้งแต่วันนี้ (8 ก.ย.58) เป็นต้นไปนั่นกลายเป็นผลดีกับหุ้นPTT เพราะทำให้ปตท.มีกำไรเพิ่มขึ้นกว่า 1,000 ล้านบาทเลยทีเดียว
****หุ้นCPALL ราคาวิ่งครื้นเครงกันเป็นพิเศษ หลังรัฐบาลอัดฉีด “เม็ดเงินกระตุ้นรากหญ้า” ทำให้ประเมินกันว่ากำลังซื้อที่เพิ่มขึ้น จะกลับกลายเป็นรายได้ของ CPALL อย่างมีนัยสำคัญ เช่นเดียวกับหุ้น BIGC-MAKRO-ROBINS ที่จะได้อานิสงส์ตามไปด้วย
****หุ้น RCI ไม่ได้ดูมานาน มาดูอีกที P/E เกินกว่า 106,000 เท่าเข้าไปแล้ว หากดูจากปัจจุบันถือเป็นหุ้นที่มี P/E มากสุดในตลาดแล้ว….แต่อย่าได้ต๊กกะใจกันเกินเหตุ แม้ว่า P/E จะสูงขนาดนี้ แต่ก็ดีกว่าหุ้นอีกหลายตัวที่หาค่า P/E ไม่ได้เลย แต่เอาเถอะเชื่อว่า P/E สูงระดับนี้ นักลงทุนน่าจะรู้ดีว่าควรลงทุนอย่างไร
***หุ้น  AJD ที่หลายคนเรียกว่า “เอเจดอย” หรือ “อาจติดดอย” ช่วงนี้ร้อนแรงเหลือเกิน เรียกว่าเก็งกำไรกันสนุกมือว่างั้นเหอะ…จนชักจะเริ่มเสี่ยง “ติดดอย” กันได้โดยง่าย เพราะว่าสตอรี่ที่เม้าท์กันในห้องค้า ว่าด้วยเรื่องพันธมิตรใหม่ ก็เป็นสตอรี่ซ้ำซากอยู่เดิมๆ ว่ากันว่างานนี้มีเจ้ามือเป้าหมายออกของประมาณ 1.80 บาท…ขอย้ำระวังกันไว้ให้ดี..!!??
****หุ้นร้อนประจำวัน 7 ก.ย. 2558 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ บริษัท แอสเซท ไบร์ท จำกัด (มหาชน) หรือ ABC, ใบสำคัญแสดงสิทธิการจองซื้อหุ้นสามัญบริษัท แอสเซท ไบร์ท จำกัด(มหาชน) ครั้งที่ 1 หรือ ABC-W1ใบสำคัญแสดงสิทธิการจองซื้อหุ้นสามัญบริษัท แอสเซท ไบร์ท จำกัด  (มหาชน) ครั้งที่ 2 หรือABC-W2ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่วันที่ 8 -28 ก.ย. 2558
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ“Business Insight”โดยทีมงานข่าวหุ้นธุรกิจและจีจีนิวส์ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!!